Title: ประกาศกรมสรรพสามิต เรื่อง คุณสมบัติของผู้ประกอบอุตสาหกรรมซึ่งนำรถยนต์กระบะหรือแชสซีส์และกระจกบังลมหน้า (Chassis with Windshield) ของรถยนต์กระบะมาผลิตหรือนำรถยนต์กระบะมาดัดแปลงเป็นรถยนต์นั่ง

ประกาศกรมสรรพสามิต

ประกาศกรมสรรพสามิต
เรื่อง
คุณสมบัติของผู้ประกอบอุตสาหกรรมซึ่งนำรถยนต์กระบะหรือแชสซีส์
และกระจกบังลมหน้า
(Chassis with Windshield) ของรถยนต์กระบะ
มาผลิตหรือนำรถยนต์กระบะมาดัดแปลงเป็นรถยนต์นั่ง[๑]

อาศัยอำนาจตามความใน (๔.๑) ของประเภทที่ ๐๕.๐๑ รถยนต์นั่งในบัญชีท้ายประกาศกระทรวงการคลัง
เรื่อง ลดอัตราและยกเว้นภาษีสรรพสามิต (ฉบับที่ ๒๗) ลงวันที่ ๓๐ ธันวาคม พ.ศ. ๒๕๓๔
ซึ่งแก้ไขเพิ่มเติมโดยประกาศกระทรวงการคลัง เรื่อง ลดอัตราและยกเว้นภาษีสรรพสามิต (ฉบับที่ ๑๐๙) ลงวันที่ ๒๔ เมษายน พ.ศ. ๒๕๕๖ อธิบดีกรมสรรพสามิตจึงออกประกาศไว้
ดังต่อไปนี้

ข้อ ๑  ผู้ประกอบอุตสาหกรรมซึ่งนำรถยนต์กระบะหรือแชสซีส์และกระจกบังลมหน้า
(Chassis with Windshield) ของรถยนต์กระบะมาผลิตหรือนำรถยนต์กระบะมาดัดแปลงเป็นรถยนต์นั่ง
หมายถึง ผู้ที่ดำเนินธุรกิจผลิตหรือดัดแปลงรถยนต์ทั่วไปโดยอิสระ โดยไม่ได้เป็นผู้ผลิตรถยนต์กระบะนั้น
ๆ และมีคุณสมบัติครบถ้วนทุกข้อ ดังต่อไปนี้
๑.๑
ดำเนินธุรกิจผลิตหรือดัดแปลงรถยนต์กระบะหรือแชสซีส์และกระจกบังลมหน้า (Chassis with Windshield) ของรถยนต์กระบะเป็นการทั่วไป
โดยการออกแบบพัฒนารถยนต์ดัดแปลงด้วยตนเองภายในประเทศ
๑.๒ ต้องไม่มีความสัมพันธ์กันในด้านการจัดการ การควบคุม
หรือร่วมทุนกับผู้ผลิตรถยนต์กระบะนั้น ๆ ไม่ว่าทางตรงหรือทางอ้อม
๑.๓
สถานที่ทำการผลิตหรือดัดแปลงต้องไม่ตั้งอยู่ภายในโรงอุตสาหกรรมเดียวกันกับโรงงานของผู้ผลิตรถยนต์กระบะนั้น
ๆ
๑.๔ ดำเนินการผลิตหรือดัดแปลงรถยนต์ด้วยตนเองครบทุกขั้นตอนกระบวนการ
๑.๕ ต้องแสดงหลักฐานว่าเป็นผู้มีคุณสมบัติตามข้อ ๑.๑ ถึง ๑.๔
และได้รับการพิจารณาให้ความเห็นชอบจากกรมสรรพสามิตว่าเป็นผู้ประกอบอุตสาหกรรมซึ่งกระทำการดัดแปลงที่ประกอบกิจการเป็นธุรกิจแล้ว
๑.๖ ต้องจดทะเบียนสรรพสามิตเป็นผู้ประกอบอุตสาหกรรมรถยนต์
(รถยนต์ดัดแปลง) กับกรมสรรพสามิต

ข้อ ๒  ประกาศนี้ให้ใช้บังคับตั้งแต่วันที่ ๑
มกราคม พ.ศ. ๒๕๕๙ เป็นต้นไป

ประกาศ
ณ วันที่ ๗ มกราคม พ.ศ. ๒๕๕๗
สมชาย  พูลสวัสดิ์
อธิบดีกรมสรรพสามิต

ปริยานุช/ผู้จัดทำ
๒๕ กุมภาพันธ์
๒๕๕๗

อุษมล/ผู้ตรวจ
๒๖ กุมภาพันธ์
๒๕๕๗

[๑] ราชกิจจานุเบกษา
เล่ม ๑๓๑/ตอนพิเศษ ๓๔ ง/หน้า ๑๑/๑๘ กุมภาพันธ์ ๒๕๕๗